ข้อกำหนดมหาวิทยาลัยวลัยลักษณ์ ว่าด้วยการจัดตั้งสำนักวิชา สถาบัน ศูนย์ หรือหน่วยงานที่เรียกชื่ออย่างอื่น (ฉบับที่ 6) พ.ศ. 2561 
ข้อกำหนดมหาวิทยาลัยวลัยลักษณ์
ว่าด้วยการจัดตั้งสำนักวิชา สถาบัน ศูนย์ หรือหน่วยงานที่เรียกชื่ออย่างอื่น
(ฉบับที่ ๖)
พ.ศ. ๒๕๖๑[๑]
 

ด้วยสภามหาวิทยาลัยวลัยลักษณ์เห็นสมควรให้มีการจัดตั้งหน่วยงานที่เรียกชื่ออย่างอื่นที่มีฐานะเทียบเท่าสำนักวิชา
เพื่อประโยชน์ในการบริหารจัดการศึกษาและการวิจัย ฉะนั้น อาศัยอำนาจตามมาตรา ๗ วรรคหนึ่ง
และมาตรา ๑๖ (๒) (๔) แห่งพระราชบัญญัติมหาวิทยาลัยวลัยลักษณ์
พ.ศ. ๒๕๓๕ ประกอบมติสภามหาวิทยาลัยวลัยลักษณ์
ในการประชุมครั้งที่ ๗/๒๕๖๑ เมื่อวันที่ ๘ กันยายน ๒๕๖๑ จึงออกข้อกำหนดไว้ดังนี้

ข้อ ๑ ข้อกำหนดนี้เรียกว่าข้อกำหนดมหาวิทยาลัยวลัยลักษณ์
ว่าด้วยการจัดตั้งสำนักวิชาสถาบัน ศูนย์ หรือหน่วยงานที่เรียกชื่ออย่างอื่น (ฉบับที่ ๖) พ.ศ. ๒๕๖๑

ข้อ ๒ ข้อกำหนดนี้ให้ใช้บังคับตั้งแต่วันที่ ๘ กันยายน
๒๕๖๑ เป็นต้นไป

ข้อ ๓ ให้จัดตั้งหน่วยงานที่เรียกชื่ออย่างอื่นที่มีฐานะเทียบเท่าสำนักวิชา
สถาบัน ศูนย์ดังนี้
๓.๑ บัณฑิตวิทยาลัยมหาวิทยาลัยวลัยลักษณ์
โดยให้บัณฑิตวิทยาลัยมหาวิทยาลัยวลัยลักษณ์ตั้งขึ้นในจังหวัดนครศรีธรรมราช หรือสถานที่ตั้งอื่นตามที่มหาวิทยาลัยวลัยลักษณ์กำหนด

ข้อ ๔ ให้อธิการบดีรักษาการให้เป็นไปตามข้อกำหนดนี้


ประกาศ ณ วันที่ ๒๐ กันยายน พ.ศ. ๒๕๖๑
ศาสตราจารย์วิจิตร ศรีสอ้าน
นายกสภามหาวิทยาลัยวลัยลักษณ์


พัชรภรณ์/ธนบดี/จัดทำ
๒๖ ธันวาคม ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๒๘๓ ง/หน้า ๖๔/๙ พฤศจิกายน ๒๕๖๑